IMISLab/GreekWikipedia huggingface dataset:
Φάρος Ακροπόλεως

Ο Εθνικός Σύλλογος Φάρος Ακροπόλεως ήταν κυπριακή ποδοσφαιρική ομάδα από την περιοχή της Ακρόπολης στη Λευκωσία. Η ομάδα είχε 8 συμμετοχές στην Γ΄ κατηγορία ποδοσφαίρου της Κύπρου. Επιπρόσθετα, η ομάδα διατηρούσε και ομάδα ποδοσφαίρου σάλας με 3 συμμετοχές στα πρωταθλήματα της Κύπρου.

 Ο Φάρος ιδρύθηκε το 1961. Χρώματα της ομάδας ήταν το μπλε και το άσπρο. Μέχρι το 1972 αγωνιζόταν στις διοργανώσεις της Εθνική Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) και της ΑΠΟΕΣΠ. Το 1972 εντάχθηκε στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Συμμετείχε στη Γ΄ κατηγορία έως την περίοδο 1980-81 που υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΠΛ. Σήμερα η ποδοσφαιρική ομάδα είναι ανενεργή 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Φάρος δεν συμμετείχε. Ο Φάρος Ακροπόλεως είχε δημιουργήσει ομάδα ποδοσφαίρου σάλας την περίοδο 2004-06. Συμμετείχε στα πρωταθλήματα Β΄ κατηγορίας και Γ΄ κατηγορίας. Το 2005 αναδείχθηκε πρώτος πρωταθλητής Γ΄ κατηγορίας. Πρωταθλητής Γ΄ Κατηγορίας: 2004-05 Ποδόσφαιρο στην Κύπρο Φάρος Ακροπόλεως, επίσημος λογαριασμός στο Facebook.
56 (αριθμός)

Το 56 (πενήντα έξι) είναι ο φυσικός αριθμός που βρίσκεται μετά από το 55 και πριν από το 57. Είναι ένας άρτιος αριθμός, αφού 56:2 = 28, δηλαδή διαιρείται με το 2, στο σύνολο των φυσικών αριθμών. Ο αριθμός 56 συμβολίζεται ως LVI στο ρωμαϊκό σύστημα αρίθμησης και ως ΝϚ´ ή νς΄ στο ελληνικό σύστημα αρίθμησης.

 Το 56 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 7, 8, 14, 28 και 56, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 57. Το 56 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο. Το ανάπτυγμα πρώτων παραγόντων του 56 είναι 56 = 2³ ·7. Το 56 ισούται με το άθροισμα έξι διαδοχικών πρώτων αριθμών, αφού 3 + 5 + 7 + 11 + 13 + 17 = 56 Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 56 αντιστοιχεί στο βάριο. Το Μεσιέ 56 είναι ένα σφαιρωτό σμήνος σε απόσταση περίπου 33.000 ετών φωτός στον αστερισμό Λύρα.
Κυβερνείο του Ερεβάν

Το Κυβερνείο του Εριβάν (Παλαιά Ρωσικά: Эриванская губернія; αρμενικά: Երևանի նահանգ‎) ήταν ένα από τα γκουμπερνίγια της Αντιβασιλείας του Καυκάσου της Ρωσικής Αυτοκρατορίας, με έδρα το Εριβάν (σημερινό Γερεβάν). Η έκτασή του ήταν 27.830 τετραγωνικά χιλιόμετρα. Κάλυπτε περιοχές που αντιπροσωπεύουν το μεγαλύτερο μέρος της κεντρικής Αρμενίας, της επαρχίας Ιγκντίρ της Τουρκίας και του εξκλάβιου Ναχιτσεβάν του Αζερμπαϊτζάν. Στα τέλη του 19ου αιώνα, συνόρευε με το Κυβερνείο Τιφλίδας στα βόρεια, με το Κυβερνείο Ελισαβετπόλ στα ανατολικά, με το Κυβερνείο Καρς στα δυτικά καθώς και με τη Περσία και τη Οθωμανική Αυτοκρατορία στα νότια. Το 1828 τα χανάτα του Εριβάν και του Ναχιτσεβάν προσαρτήθηκαν από την Περσία στη Ρωσική Αυτοκρατορία σύμφωνα με τη Συνθήκη του Τουρκμεντσάι. Συμπεριλήφθηκαν σε μια ενιαία διοικητική μονάδα, την Αρμενική Περιφέρεια. Το 1850 η περιοχή αναδιοργανώθηκε σε ένα διοικητικό συμβούλιο, και μέχρι το 1872, αποτελούταν από επτά ουγιέζντ, Ο Λουί Ζοζέφ Ζερόμ Ναπολέον (1864-1932), έγινε κυβερνήτης το 1905 για να βοηθήσει στην ηρέμηση του κυβερνείου μετά την αρμενοταταρική σύγκρουση.

 Το κυβερνείο Εριβάν αποτελούταν από τα ακόλουθα ουγιέζντ: Σύμφωνα με τη ρωσική απογραφή του 1897, το κυβερνείο του Εριβάν είχε 829.556 κατοίκους. Το 56% του πληθυσμού του κυβερνείου ήταν Αρμένιοι, ενώ το 37,5% ήταν Τάταροι (σήμερα γνωστοί ως Αζέροι). Οι Αζέροι αποτελούσαν πλειοψηφία στα ουγιέζντ Εριβάν, Ναχιτσεβάν, Σαρούρ-Νταραλαγκιόζ και Σουρμάλι, ενώ τα άλλα τρία ουγιέζντ ήταν κατά κύριο λόγο αρμενικά. Στις άλλες εθνικές μειονότητες περιλαμβάνονται οι Κούρδοι (5,9%), οι Ρώσοι (2,1%), καθώς και μικρότερος αριθμός Ασσυρίων, Ελλήνων, Γεωργιανών, Εβραίων, Πολωνών και Τσιγγάνων. Οι κύριες εθνοτικές ομάδες του Εριβάν σύμφωνα με τη ρωσική απογραφή του 1897. Κατάλογος των κυβερνητών του Κυβερνείου Εριβάν. 1849 - 1859: Ιβάν Ναζάροφ 1860 - 1862: Μιχαήλ Αστάφεφ 1862 - 1863: Νικολάι Κολιουμπάκιν 1863 - 1865: Αλεξέι Χαριτόνοφ 1869 - 1873: Νικολάι Καρμάλιν 1873 - 1880: Μιχαήλ Ροσλάβλεφ 22 Μαρτίου 1880 - 22 Δεκεμβρίου 1890: Μιχαήλ Σάλικοφ 2 Φεβρουαρίου 1891 - 16 Νοεμβρίου 1895: Αλεξάντερ Φρέσε 20 Φεβρουαρίου 1896 - 1916: Βλαντιμίρ Τιζενχάουζεν 1905: Λουί Ζοζέφ Ζερόμ Ναπολέον 1905 - 1906: Μαξούντ Αλιχάνοφ-Αβάρσκι 1916 - 1917: Αρκάντι Στρελμπίτσκι 14 Μαρτίου 1917 - Νοεμβρίου 1917: Β.Α. Χαρλάμοφ Νοεμβρίου 1917: Αβέτις Αγκαριάν 1917-1917: Σοκράτ Τιουροσιάν Ρωσική Αρμενία William Henry Beable (1919), «Governments or Provinces of the Former Russian Empire: Erivan», Russian Gazetteer and Guide, London: Russian Outlook, https://archive.org/stream/russiangazetteer00beabiala#page/22/mode/2up
Μαργαρίτα δε Βορβόν

Η Μαργαρίτα, ισπαν. Margarita de Borbón y Borbón-Dos Sicilias, duquesa de Soria y Hernani (γενν. 6 Μαρτίου 1939) από τον Οίκο των Βουρβόνων-Ισπανίας είναι κόρη του κόμη της Βαρκελώνης και με τον γάμο της έγινε κα Θουρίτα. Είναι τυφλή εκ γενετής.

 Είναι η δεύτερη κόρη του Χουάν κόμη της Βαρκελώνης και της Μαρίας δε λας Μερθέδες των Βουρβόνων-Δύο Σικελιών, κόρης του Καρόλου πρίγκιπα των Δύο Σικελιών. Μεγαλύτερος αδελφός της είναι ο Χουάν Κάρλος της Ισπανίας. Κατά τον γάμο της αποκήρυξε το δικαίωμα διαδοχής της στον θρόνο της Ισπανίας. Το 1979 απεβίωσε ο εξάδελφός της Μανφρέδο δε Μπορμπόν, 1ος δούκας του Ερνάνι και κληροδότησε τον τίτλο του στη Μαργαρίτα. Έτσι αυτή έγινε 2η δούκισσα του Ερνάνι και συνακόλουθα μέλος των Ευγενών της Ισπανίας. Ο τίτλος αναφέρεται σε πόλη της χώρας των Βάσκων. Το επόμενο έτος ο αδελφός της βασιλιάς της χορήγησε το δουκάτο της Σόρια, πόλης στην επαρχία Καστίλη-Λεόν. Το 1989 ίδρυσε με τον σύζυγό της το Πολιτιστικό Ίδρυμα Δουκών της Σόρια. επίσης είναι τιμητικά μέλος στην εκπροσώπηση της Ισπανίας στη UNISEF και στο Ισπανικό Καρδιολογικό Ίδρυμα. Παντρεύτηκε το 1972 τον Κάρλο Θουρίτα υ Ντελγάδο ιατρό πνευμονιολόγο και έχει τέκνα, που φέρουν το επώνυμο Θουρίτα υ ντε Μπορμπόν: Αλφόνσος-Χουάν-Κάρλος, γενν. 1973, Ευγενής της Ισπανίας. Μαρία-Σοφία-Αιμιλία-Κάρμεν γενν. 1975, Ευγενής της Ισπανίας. Γιος της είναι ο: Κάρλος-Αλφόνσο-Χουάν γενν. 2018. Enache, Nicolas (1999). La Descendance de Marie-Therese de Habsburg, Reine de Hongrie et de Boheme. Paris: ICC. pp. 532–534. ISBN 2-908003-04-X.
Άγιος Πέτρος, Δομινίκα

Ο Άγιος Πέτρος (αγγλικά: Saint Peter) είναι μια ενορία της Δομινίκας. Πρωτεύουσα είναι η Κολιώ. Έχει έκταση 27,7 τ.χλμ.. Έχει πληθυσμό 1.452 κατοίκων (2001) και πυκνότητα 52 κατοίκων ανά τ.χλμ.

 Ο Άγιος Πέτρος βρίσκεται βορειοδυτικά της Δομινίκας. Συνορεύει στα βόρεια με τον Άγιο Ιωάννη, στα νότια με τον Άγιο Ιωσήφ και στα κεντρο-ανατολικά με τον Άγιο Ανδρέα. Έχει έκταση 27,7 τ.χλμ.. Είναι η τρίτη μικρότερη ενορία της Δομινίκας μετά τον Άγιο Λουκά και τον Άγιο Μάρκο. Κολιώ Ντουμπλάνκ Μπιός Συντικάτ Ενορίες της Δομινίκας Πολυμέσα σχετικά με το θέμα Saint Peter Parish, Dominica στο Wikimedia Commons
Αλεξί Τρουγιέ

Ο Αλεξί Τρουγιέ (γαλλικά: Alexis Trouillet, γεννημένος στις 23 Δεκεμβρίου 2000) είναι Γάλλος επαγγελματίας ποδοσφαιριστής ο οποίος αγωνίζεται ως μέσος για λογαριασμό του Βόλου, ως δανεικός από τον Παναθηναϊκό.

 Προϊόν της ακαδημίας της Ρεν, ο Τρουιγιέ εντάχθηκε στην ΟΖΚ Νις στις 31 Ιανουαρίου 2020. Έκανε το επαγγελματικό του ντεμπούτο με τη Νις σε αγώνα της Λιγκ 1 εναντίον της Στρασμπούρ στις 29 Αυγούστου 2020. Στις 30 Αυγούστου 2021, μετακόμισε στην Οσέρ ως δανεικός από τη Νις για την σεζόν 2021-2022. Κατά τη διάρκεια της σεζόν πραγματοποίησε, συνολικά, 28 συμμετοχές, ενώ πέτυχε, συνολικά, ένα τέρμα. Στις 15 Σεπτεμβρίου 2022, έγινε γνωστή η παραχώρησή του από τη Νις στον Παναθηναϊκό ως μεταγραφή έναντι χρηματικού ποσού της τάξεως άνω του 1 εκατομμυρίου ευρώ.Στις 16 Οκτωβρίου 2022, πραγματοποίησε το επίσημο αγωνιστικό ντεμπούτο του με την ομάδα, εισερχόμενος στον αγωνιστικό χώρο ως αλλαγή στη θέση του Φώτη Ιωαννίδη, στο 71ο λεπτό αναμέτρησης με αντίπαλο τη Λαμία, στο πλαίσιο της 8ης αγωνιστικής του πρωταθλήματος της Σούπερ Λιγκ. Ωστόσο, δέκα λεπτά αργότερα, πιο συγκεκριμένα στο 81ο λεπτό της αναμέτρησης, υπέστη σοβαρό τραυματισμό, με αποτέλεσμα να αποχωρήσει άμεσα από τον αγωνιστικό χώρο. Ύστερα από ιατρικές εξετάσεις που ακολούθησαν, εκτιμήθηκε πως ο παίκτης υπέστη ολική ρήξη πρόσθιου χιαστού, με αποτέλεσμα να μείνει εκτός αγωνιστικής δράσης για το υπόλοιπο χρονικό διάστημα της σεζόν. Στις 16 Ιουλίου 2023, έγινε γνωστή η παραχώρησή του, υπό τη μορφή δανεισμού, στον Βόλο, προκειμένου να βρει τον απαραίτητο χρόνο συμμετοχής έπειτα από την μακρά απουσία του από την αγωνιστική δράση, μετά τον σοβαρό τραυματισμό του.
Κύπελλο Κύπρου ποδοσφαίρου ανδρών 1948-49

Το Κύπελλο Κύπρου 1948-49 ήταν η 12η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1948-49. Νικήτρια ήταν η Ανόρθωση για πρώτη φορά στην ιστορία της.

 Στο κύπελλο Κύπρου 1948-49 συμμετείχαν οι 8 ομάδες του πρωταθλήματος Α΄ κατηγορίας 1948-49. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. Στον τελικό προκρίθηκαν η Ανόρθωση και ο ΑΠΟΕΛ. Ο τελικός διεξήχθη στις 3 Απριλίου 1949 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Ενώ ο ΑΠΟΕΛ προηγείτο με 3-2, προκλήθηκαν συμπλοκές μεταξύ των ποδοσφαιριστών των δύο ομάδων, οι οποίες επεκτάθηκαν και στους φιλάθλους. Ο αγώνας διακόπηκε στο 87ο λεπτό. Η Κυπριακή Ομοσπονδία Ποδοσφαίρου αποφάσισε την επανάληψη του αγώνα στο ίδιο γήπεδο στις 19 Ιουνίου 1949. Νικήτρια ήταν η Ανόρθωση με σκορ 3-0. Α΄ τελικός (3 Απριλίου 1949)Διαιτητής: Αργύρης Γαβαλάς Β΄ τελικός (19 Ιουνίου 1949)Διαιτητής: Γιώργος Ρώσσος Ανόρθωση: Κώστας Χατζηγεωργίου «Κώτσιος», Ξάνθος Σαρρής, Ραφαήλ Ραφαήλ, Ανδρέας Λαζαρίδης, Άριστος Ραφαήλ, Φικρέτ Αχμέτ, Τζώρτζης Αβετισιάν, Κωστάκης Αντωνιάδης, Ανδρέας Στυλιανίδης, Αλή Αχμέτ, Φρίξος Θαλασσέτης ΑΠΟΕΛ: Λέλλος Γεωργιάδης, Τάκης Τσίγκης, Τάκης Αριστείδου, Ανδρέας Παπαπέτρου «Παπάς», Ανδρέας Παύλου «Κερεμέζος», Πάμπος Αβρααμίδης, Ηρόδοτος Γρηγοριάδης, Τάκης Σωκράτους «Ζέτας», Λυκούργος Αρχοντίδης. Ανδρέας Σταυρινίδης «Σιαντρής», Κώστας Πηθκιάς Σκόρερ: 33΄ 1-0 Φρίξος Θαλασσέτης, 75΄ 2-0 Τζώρτζης Αβετισιάν, 84΄ 3-0 (π.) Ανδρέας Στυλιανίδης «1948/49 Cyprus Cup». RSSSF. 24 Αυγούστου 2017. Ανακτήθηκε στις 25 Αυγούστου 2017. «Ιστορίες... κυπέλλου». goal.philenews.com. 18 Μαΐου 2011. Αρχειοθετήθηκε από το πρωτότυπο στις 8 Αυγούστου 2015. Ανακτήθηκε στις 8 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 51. ISBN 9963-8720-1-8. Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελίδες 148, 286. ISBN 978-9963-688-87-6. Κύπελλο Κύπρου (ποδόσφαιρο ανδρών) Α΄ κατηγορία ποδοσφαίρου ανδρών Κύπρου 1948-49
Βασιλιάς του Μπαχρέιν

Ο Βασιλιάς του Βασιλείου του Μπαχρέιν ( αραβικά: ملك مملكة البحرين‎ ) είναι ο μονάρχης και αρχηγός του κράτους του Μπαχρέιν . Μεταξύ 1783 και 1971, ο μονάρχης του Μπαχρέιν κατείχε τον τίτλο του Χακίμ και, από το 1971 έως το 2002, τον τίτλο του Εμίρη. Στις 14 Φεβρουαρίου 2002, ο τότε Εμίρης του Μπαχρέιν, Χαμάντ μπιν Ισά Αλ Χαλίφα, κήρυξε το Μπαχρέιν βασίλειο και αυτοανακηρύχθηκε ως ο πρώτος βασιλιάς.

 Ο Βασιλιάς διαθέτει ευρύ φάσμα εξουσιών, όπως ο διορισμός του πρωθυπουργού και του υπουργικού συμβουλίου, η ανώτατη διοίκηση της Αμυντικής Δύναμης, η προεδρία του Ανώτερου Δικαστικού Συμβουλίου, ο διορισμός της ανώτερης Βουλής του κοινοβουλίου και η διάλυση της εκλεγμένης κάτω βουλής του. (σελ. 15) Ο αραβικός τίτλος του Χακίμ, όπως μεταφράστηκε, ήταν ο Hakim al-Bahrayn (φύλακας του Μπαχρέιν). Ο Χακίμ κατείχε επίσης τον τιμητικό τίτλο του σεΐχη . Ο αραβικός τίτλος του Βασιλιά, όπως μεταφράστηκε, είναι ο Malik al-Bahrayn (Βασιλιάς του Μπαχρέιν). Ο Βασιλιάς κατέχει επίσης τον τιμητικό τίτλο του σεΐχη. Οίκος των Χαλίφα Πρωθυπουργός του Μπαχρέιν
Εστέμπαν Γκουτιέρες

Ο Εστέμπαν Μανουέλ Γκουτιέρες (γεννημένος στο Μοντερρέι, Νουέβο Λεόν του Μεξικού στις 5 Αυγούστου 1991) είναι Μεξικανός οδηγός της Φόρμουλα 1, ο οποίος τρέχει με τη BMW Sauber F1 Team. Εντάχθηκε σ' αυτή την ομάδα το 2010, λίγο καιρό μετά την επαναγορά της από τον Πέτερ Ζάουμπερ, ο οποίος και την είχε ιδρύσει, και την επιστροφή στους κινητήρες της Φερράρι.

 Ο Γκουτιέρες γεννήθηκε στις 5 Αυγούστου του 1991 στο Μοντερρέι, της πολιτείας Νουέβο Λεόν στο δυτικό Μεξικό. Η οικογένειά του περιλαμβάνει αυτόν, άλλους τρεις αδελφούς και μία αδελφή. Ο πατέρας του Ρόμπερτ Μανουέλ Γκουτιέρες και η μητέρα του Κλάρα Γκουτιέρες, πήγαιναν συχνά να δουν το γιο τους να τρέχει σε αγώνες. Ο Εστέμπαν έτρεχε στα καρτ μαζί με τον κατά επτά χρόνια μεγαλύτερο αδερφό του Αντρές. Επίσης συμμετέχει στο πρόγραμμα νέων ταλέντων της Εσκουδερία Τέλμεξ. Ο Εστέμπαν Γκουτιέρες ξεκίνησε την αγωνιστική του καριέρα το 2004 στο Μεξικανικό Πρωτάθλημα Ρόταξ Μαξ Τσάλεντζ, όπου πήρε μέρος στους τρεις τελευταίους αγώνες. Το 2005 ξαναπήρε μέρος στο ίδιο Πρωτάθλημα και επίσης έτρεξε στα Γκραν Νάσιοναλς(σε Σάουθ Μπεντ και Ιντιάνα), όπου τερμάτισε 3ος και αυτό του εξασφάλισε μια θέση στο Γουόρλντ Φάιναλ στη Μαλαισία, όπου τερμάτισε 22ος εξ' αιτίας μηχανικών προβλημάτων. Το 2006, ο Γκουτιέρες κέρδισε και τους πέντε αγώνες του Πρωταθλήματος Κάμκαρτ Μέξικο και συμμετείχε ξανά στο Ρόταξ ΜΑξ Τσάλεντζ. Επίσης τερμάτισε 4ος στο Μεξικανικό Γκραν Νάσιοναλ, το οποίο έλαβε χώρα στην πολιτεία Σακατέκας στο Βόρειο-Κεντρικό Μεξικό.
Αμβλύομμα

Το αμβλύομμα (επιστημονική ονομασία Amblyomma) είναι γένος ακάρεων που ανήκει στα λεγόμενα «σκληρά τσιμπούρια», δηλαδή την οικογένεια ιξωδίδες. Μερικά είδη αμβλυόμματος είναι φορείς ασθενειών, όπως ο εξανθηματικός πυρετός των Βραχωδών Ορέων και η ερλιχίωση στην αμερικανική ήπειρο. Τα αμβλυόμματα ξεχωρίζουν από την απόχρωση της ράχης τους, που έχει σχετικώς λεία υφή. Ζουν παρασιτικά σε βάρος κυρίως θηλαστικών ζώων (αλλά και π.χ. ερπετών, όπως κάνει το Amblyomma arianae) και του ανθρώπου, πίνοντας το αίμα τους.

 Το γένος είναι το τρίτο μεγαλύτερο σε αριθμό ειδών στην οικογένεια ιξωδίδες. Τα είδη του συναντώνται στην τροπική ζώνη όλων των ηπείρων, πάντως το κέντρο της διαφοροποιήσεως του αμβλυόμματος βρίσκεται στην αμερικανική ήπειρο, όπου συναντώνται τα μισά από όλα τα είδη του. Μόνο σε αυτή την ήπειρο υπάρχουν είδη του που φθάνουν πολύ έξω από την τροπική ζώνη, μέχρι τον 40ό παράλληλο στο Βόρειο Ημισφαίριο και τον 50ό παράλληλο στο Νότιο Ημισφαίριο, φθάνοντας ακόμα και στην αλπική ζώνη των Άνδεων. Σήμερα αναγνωρίζονται γενικώς περίπου 135 είδη στο γένος Amblyomma, με μερικούς ταξινομιστές να εντάσσουν σε αυτό και είδη του μικρού γένους Aponomma, που ίσως να είναι υπογένος του αμβλυόμματος. Τα γενικώς αναγνωριζόμενα είδη του Amblyomma είναι τα εξής: Amblyomma birmitum, Chitimia-Dobler κ.ά., 2017, ανακαλύφθηκε σε τεμάχιο από βιρμανικό ήλεκτρο του Κενομάνιου σταδίου της Κρητιδικής περιόδου (πριν από 100 έως 94 εκατομμύρια έτη) Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 682 Το είδος Amblyomma variegatum στο Ινστιτούτο Τροφών και Γεωπονικών Επιστημών του Πανεπιστημίου της Φλόριντα
CDU/CSU

Tο CDU/CSU, ανεπίσημα τα Κόμματα της Ένωσης, είναι χριστιανοδημοκρατική πολιτική συμμαχία της Γερμανίας, που αποτελεί μια από τις δύο κυρίαρχες πατατάξεις στην χώρα, μαζι με το SPD. Ιδρύθηκε το 1949 και συμμετέχοντες ειναι η Χριστιανοδημοκρατική Ένωση και η Χριστιανοκοινωνική Ένωση της Βαυαρίας. Συμπρόεδροι της συμμαχίας είναι οι πρόεδροι των επιμέρους κομμάτων, Φρίντριχ Μερτς και Μάρκους Σέντερ αντιστοίχως. Και τα δυο χριστιανοδημοκρατικά κόμματα μοιράζονται μια κοινή κοινοβουλευτική ομάδα στην Μπούντεσταγκ. Σύμφωνα με τον γερμανικό ομοσπονδιακό εκλογικό νόμο, τα μέλη μιας κοινοβουλευτικής ομάδας που έχουν τους ίδιους βασικούς πολιτικούς στόχους δεν πρέπει να ανταγωνίζονται μεταξύ τους σε ομοσπονδιακό επίπεδο. Το CSU λειτουργεί και διεξάγει εκλογές μόνο στη Βαυαρία ενώ το CDU λειτουργεί στα υπόλοιπα 15 κρατίδια της Γερμανίας. Το CSU αντικατοπτρίζει επίσης τις ιδιαίτερες ανησυχίες του αγροτικού και καθολικού νότου.Τόσο το CDU, όσο και το CSU είναι μέλη του Ευρωπαϊκού Λαϊκού Κόμματος και της Διεθνούς Δημοκρατικής Ένωσης και μοιράζονται μια κοινή οργάνωση νεολαίας.

 Η συμμαχία ιδρύθηκε μετά τον Β' Παγκόσμιο Πόλεμο και μοιράζεται μια προοπτική η οποία βασίζεται στη χριστιανική δημοκρατία και στον συντηρητισμό, ενώ κατέχει μια κυρίαρχη κεντροδεξιά θέση στο γερμανικό πολιτικό φάσμα. Το CSU θεωρείται διάδοχος του Βαυαρικού Λαϊκού Κόμματος της Βαϊμάρης, το οποίο αποσχίστηκε από το καθολικό Κόμμα του Κέντρου μετά τον Α' Παγκόσμιο Πόλεμο. Το CDU ωστόσο ήταν το αποτέλεσμα μιας μεγάλης αναδιοργάνωσης της κεντροδεξιάς συγκριτικά με τη Δημοκρατία της Βαϊμάρης. Αν και το CDU δημιουργήθηκε σε μεγάλο βαθμό ως ο διάδοχος του Κόμματος του Κέντρου, είχε ιδιαίτερη επιρροή στους μη καθολικούς χριστιανούς, πολλοί από τους οποίους συνδέονταν με το Γερμανικό Λαϊκό Κόμμα μέχρι το 1933, και έγινε με επιτυχία το μόνο σημαντικό συντηρητικό κόμμα (έξω από τη Βαυαρία) που ανταγωνιζόταν τα άλλα καθολικά, προτεσταντικά ή εθνικιστικά συντηρητικά κόμματα όπως το Γερμανικό Κόμμα των πρώτων ετών της Ομοσπονδιακής Δημοκρατίας. Κόνραντ Αντενάουερ (1949) Χάινριχ φον Μπρεντάνο ντι Τρεμέτσο (1949–55) Χάινρχι Κρόνε (1955–61) Χάινριχ φον Μπρεντάνο ντι Τρεμέτσο (1961–64) Ράινερ Μπάρτσελ (1964–73) Καρλ Κάρστενς (1973–76) Χέλμουτ Κολ (1976–82) Άλφρεντ Ντρέγκερ (1982–91) Βόλφγκανγκ Σόιμπλε (1991–2000) Φρίντριχ Μερτς (2000–02) Άνγκελα Μέρκελ (2002–05) Φόλκερ Κάουντερ (2005–σήμερα) CDU/CSU-Fraktion im Deutschen BundestagFederal Electoral Law Αρχειοθετήθηκε 2018-08-11 στο Wayback Machine. Αρχείο της Γερμανικής Νομοθεσίας Christian Democrat Union/Christian Social Union Care money a complete success (στα γερμανικά) CDU health experts Spahn: Reform is an opportunity for black and yellow (στα γερμανικά) Wirtgen, Klaus (1997-10-13). "The Stoiber system" Members of parliament, members of parliament and political group staff - they function as a whole and ensure that the parties' policies are put into practice
Εξιδανίκευση

Στην ψυχολογία, εξιδανίκευση είναι όρος καθιερωμένος από τον Νίτσε που τελικά χρησιμοποιήθηκε για να περιγράψει το πνεύμα σαν αντανάκλαση της λίμπιντο. Έχει τις ρίζες του στη νιτσεϊκή και ψυχαναλυτική προσέγγιση, και καμιά φορά αναφέρεται και σαν ένας ξεχωριστός μηχανισμός άμυνας. Σύμφωνα με τους Wade και Tavris, εξιδανίκευση υπάρχει όταν η μετατόπιση "υπηρετεί ένα ανώτερο πολιτιστικό ή κοινωνικά ωφέλιμο στόχο, όπως κατά τη στιγμή της καλλιτεχνικής δημιουργίας ή της εφεύρεσης."

 Στην κλασική θεωρία του Φρόιντ, είναι επιτρεπτή μόνο περιορισμένη έκφραση της ερωτικής ενέργειας, λόγω κοινωνικών πιέσεων. Ο Φρόιντ θεωρούσε αυτό το μηχανισμό άμυνας τον πιο παραγωγικό, σε σύγκριση με τους άλλους που αναγνώριζε (δηλ., απώθηση, μετατόπιση, άρνηση, αντιδραστικός σχηματισμός, διανοητικοποίηση και προβολή). Η εξιδανίκευση είναι η διαδικασία μετασχηματισμού της λίμπιντο σε "κοινωνικά ωφέλιμα" επιτεύγματα, κυρίως καλλιτεχνικά. Οι ψυχαναλυτές συχνά αναφέρονται στην εξιδανίκευση ως το μόνο πραγματικά επιτυχή μηχανισμό άμυνας. Ο Χάρι Στακ Σάλιβαν (Harry Stack Sullivan), ο πρωτοπόρος της διαπροσωπικής ψυχανάλυσης, ορίζει την εξιδανίκευση ως ασυναίσθητη αντικατάσταση μιας μερικής ικανοποίησης με την κοινωνική αποδοχή, για την επιδίωξη μιας άμεσης ικανοποίησης η οποία θα ήταν αντίθετη με τα ιδεώδη κάποιου ή με την κρίση των παραγόντων κοινωνικού ελέγχου και άλλων σημαντικών ανθρώπων που περιβάλλουν κάποιον. Η αντικατάσταση ίσως να μην είναι αυτό που θέλουμε, αλλά είναι ο μόνος τρόπος να έχουμε μέρος της ικανοποίησης που επιδιώκουμε και ταυτόχρονα να αισθανόμαστε ασφάλεια. Ο Σάλιβαν τεκμηριώνει πως όλα τα εξιδανικευμένα πράγματα είναι πιο περίπλοκα από την άμεση ικανοποίηση των αναγκών στις οποίες απευθύνονται. Δε συνεπάγονται διαταραχή της συνείδησης, παύση για προβληματισμό ως προς τη χρήση τους ή το κόστος που συνδέεται με την άμεση ικανοποίηση. Σε περιπτώσεις επιτυχούς εξιδανίκευσης, ο Σάλιβαν παρατηρεί εξαιρετικά αποδοτικό χειρισμό της διαμάχης μεταξύ της ανάγκης για ικανοποίηση και της ανάγκης για ασφάλεια δίχως διαταραχή της προσεκτικότητας. Στη θρησκεία, η εξιδανίκευση συνδέεται με τη μυστικιστική εμπειρία. Αυτό επιτυγχάνεται μέσω τεχνικών διαλογισμού. Εφαρμόζεται πρακτικά σε όλες τις θρησκείες από τους μυστικιστές τους ανά εποχές. Βλ. Θιβετιανό Βουδισμό, Τάντρα και άλλες ινδουιστικές πρακτικές, όπως αυτές στο Κάμα Σούτρα. Στο Χριστιανισμό, βλ. άσμα του Σολομώντα, το βίο της Αγίας Θηρεσίας της Αβίλα, τον Άγιο Ιωάννη του Σταυρού και την ποίησή του. Ένα από τα πιο γνωστά παραδείγματα στη δυτική λογοτεχνία, η νουβέλα του Τόμας Μαν Θάνατος στη Βενετία, όπου ο πρωταγωνιστής Gustav von Aschenbach, γνωστός συγγραφέας, εξιδανικεύει την επιθυμία του για ένα νεαρό έφηβο γράφοντας εμπνευσμένη πρόζα. Δραματικοποίηση της μεθόδου αυτής φαίνεται σε ένα από τα πρώιμα επεισόδια της αμερικανικής σειρά The Simpsons. Στο επεισόδιο Moaning Lisa η Lisa Simpson έχει μηδενιστικές τάσεις και βρίσκει παρηγοριά στη μουσική των μπλουζ.
Μάριαν Κέλεμεν

Ο Μάριαν Κέλεμεν (Marián Kelemen, 7 Δεκεμβρίου 1979) είναι διεθνής Σλοβάκος ποδοσφαιριστής, ο οποίος αγωνίζεται στη θέση του τερματοφύλακα. Αυτή την περίοδο αγωνίζεται στην Γιαγκελόνια Μπιάλιστοκ.

 Γεννήθηκε στις 7 Δεκεμβρίου 1979 στο Michalovce, μια μικρή πόλη στα ανατολικά σύνορα της πατρίδας του με την Ουκρανία. Ξεκίνησε την αθλητική του σταδιοδρομία σε ηλικία 8 ετών στα τμήματα υποδομής της τοπικής ομάδας (SK Michalovce). Τα 3 πρώτα χρόνια της καριέρας του αγωνιζόταν ως σέντερ φορ, αλλά στη συνέχεια οι προπονητές της ομάδας, βλέποντας τα φυσικά του προσόντα, του έδωσαν τη θέση κάτω από τα δοκάρια. Στα 13 του μετακόμισε στην Κόζιτσε (MFK Košice), τη μεγάλη ομάδα της περιοχής και 2 χρόνια αργότερα μεταγράφηκε στην ολλανδική ΝΑΚ Μπρέντα (NAC Breda), όπου παρέμεινε για τα επόμενα 3 χρόνια. Παράλληλα μετείχε στις μικρές εθνικές ομάδες της χώρας του. Το 2000 επέστρεψε στη Σλοβακία ως παίκτης της Σλόβαν Μπρατισλάβας (ŠK Slovan Bratislava) έχοντας 15 συμμετοχές. Την επόμενη αγωνιστική περίοδο παραχωρήθηκε στην τουρκική Μπούρσασπορ (Bursaspor), όπου είχε συνολικά 50 συμμετοχές και έγινε ένας από τους πιο αγαπημένους παίκτες της κερκίδας. Τα οικονομικά προβλήματα, τα οποία τελικώς οδήγησαν το σωματείο σε χρεωκοπία, ανάγκασαν τον Κέλεμαν να επιστρέψει για 4 μήνες στην προηγούμενη ομάδα του. Το καλοκαίρι του 2004 μεταγράφηκε στην ισπανική Τενερίφη (Σεγούντα Ντιβιζιόν - Β’Εθνική Ισπανίας) όπου είχε μόλις 7 συμμετοχές τη σεζόν 2004-05 με αποτέλεσμα να παραχωρηθεί ως δανεικός στην λεττονική Βέντσπιλς (FK Ventspils), όπου αγωνίστηκε ως βασικός τερματοφύλακας και συμπλήρωσε 25 συμμετοχές στο εθνικό πρωτάθλημα. Επέστρεψε στην Τενερίφη το καλοκαίρι του 2005 και υπερασπίστηκε τα δίχτυα της ομάδας 22 φορές την αγωνιστική σεζόν 2005-06. Το καλοκαίρι του 2006 μεταγράφηκε στην ισπανική Βεθιντάριο (Σεγούντα Ντιβιζιόν-Β’ Εθνική Ισπανίας), ενώ το καλοκαίρι του 2007 υπέγραψε στον Άρη Θεσσαλονίκης. Έχει ύψος 1.88, βάρος 82 κιλά, φοράει τη φανέλα με το νούμερο 48, και είναι μέλος της Εθνικής Σλοβακίας. Διακρίνεται για την ψυχραιμία του και τις γρήγορες αντιδράσεις του. Μικρός είχε ως είδωλο τον Δανό τερματοφύλακα Πίτερ Σμάιχελ, ενώ προτιμά να ακούει μουσική για να αποφορτίζεται πριν από τους κρίσιμους αγώνες. Μάριαν Κέλεμεν (90minut.pl)
Κέντρο εμπειρογνωμοσύνης σπανίων παθήσεων

Ένα κέντρο εμπειρογνωμοσύνης σπανίων παθήσεων είναι μια φυσική δομή εμπειρογνωμόνων για τη διαχείριση και τη φροντίδα ασθενών με σπάνιες ασθένειες. Στο Ηνωμένο Βασίλειο, ο πιο συχνά χρησιμοποιούμενος όρος είναι «κέντρο αριστείας».

 Στα μέσα της δεκαετίας του 1980, η ανάγκη για κέντρα αριστείας για σπάνιες ασθένειες εκφράστηκε στις Ηνωμένες Πολιτείες, οι οποίες το 1999 οδήγησαν το ΝΙΗ να εγκρίνει μια πρόταση για τη σταδιακή δημιουργία κέντρων έως ότου ιδρύθηκαν 40 κέντρα. Η επιτροπή NIH τόνισε επίσης την ανάγκη για στενή συνεργασία των κέντρων με ομάδες υποστήριξης ασθενών. Παρόμοιες ανάγκες εντοπίστηκαν στην Ευρώπη τον Δεκέμβριο του 1993, όταν εμπειρογνώμονες σε διαβούλευση με την Ευρωπαϊκή Επιτροπή προσδιόρισαν πέντε τομείς προτεραιότητας για τη δημόσια υγεία, μεταξύ των οποίων υπήρχε « πρόγραμμα της ΕΕ για τη διαχείριση των σπάνιων ασθενειών». Ακολούθησε η σύσταση της 8ης Ιουνίου 2009 του Συμβουλίου της Ευρωπαϊκής Ένωσης, στην οποία περιγράφεται μια δράση στον τομέα των σπάνιων ασθενειών, σύμφωνα με την οποία τα κράτη μέλη της ΕΕ ενθαρρύνονται να εκπονήσουν σχέδιο ή στρατηγική για τις σπάνιες ασθένειες έως το τέλος του 2013. Η στρατηγική θα περιλαμβάνει Κέντρα Εμπειρογνωμοσύνης ως βασικό στοιχείο όλων των Εθνικών Σχεδίων για τις Σπάνιες Νόσους. Τα Κέντρα αναμένεται να συνεργάζονται στενά με οργανώσεις ασθενών και άλλους ενδιαφερόμενους. Λίγο αργότερα, ο Γενικός Διευθυντής του Παγκόσμιου Οργανισμού Υγείας εξέφρασε το ενδιαφέρον του να αναλάβει δράση για τις σπάνιες ασθένειες και συμπεριέλαβε τους ασθενείς με σπάνιες ασθένειες στο όραμα των στόχων για τη βιώσιμη ανάπτυξη από τον Φεβρουάριο του 2018. Σε αυτήν την κατεύθυνση, υπογράφηκε ένα μνημόνιο συμφωνίας μεταξύ του ΠΟΥ και της Rare Diseases International σχετικά με τη δημιουργία του Συνεργατικού Παγκόσμιου Δικτύου για τις Σπάνιες Νόσους (CGN4RD) με απώτερο στόχο τον εντοπισμό και τη σύνδεση κέντρων εμπειρογνωμοσύνης διεθνώς σε ένα παγκόσμιο δίκτυο στο πλαίσιο του 13ο Γενικού Προγράμματος Εργασίας του ΠΟΥ για τα έτη 2019-2023. Στην Ευρώπη, ο οργανισμός που είναι υπεύθυνος για την παροχή πληροφοριών σχετικά με τα κέντρα εμπειρογνωμοσύνης για σπάνιες ασθένειες ή τα δίκτυα αυτών είναι το Orphanet . Ο οργανισμός διατηρεί μια βάση δεδομένων κέντρων που πληρούν τα κριτήρια επιλεξιμότητας που καθορίστηκαν από την Επιτροπή Εμπειρογνωμόνων της Ευρωπαϊκής Ένωσης για τις Σπάνιες Νόσους. Κατάλογος οργανισμών για τις σπάνιες ασθένειες Rare 2030: μια μελέτη προοπτικής για το μέλλον της διαχείρισης σπάνιων ασθενειών στην Ευρώπη
Σάαρ

Ο Σάαρ (γερμανικά: Saar, γαλλικά: Sarre, γαλλική προφορά: Σαρ) είναι ποταμός που πηγάζει από τα Βόσγια όρη στη Γαλλία, στη συνέχεια διαρρέει τη Γερμανία, όπου και χύνεται στον ποταμό Μοζέλλα στο ύψος της πόλης Κόντς.

 Ο Σάαρ πηγάζει στους πρόποδες της Ντονόν, μιας εκ των μεγαλυτέρων κορυφών των Βόσγιων ορέων στην περιοχή Γκραντ Εστ. Από την δασώδη περιοχή του Σεν Κιρέν (Εθνικός Δρυμός των Βόρειων Βόσγιων) πηγάζει ο Ερυθρός Σάρ, ο οποίος κατευθύνεται βόρειο-δυτικά και συναντά από τα δεξιά τον Σάαρ στο έδαφος της κωμόπολης Ερμελάνζ. Έως αυτό το σημείο ο Σάαρ έχει το όνομα Λευκός Σαρ, πηγάζει σε απόσταση 1 χιλιομέτρου από τον Ερυθρό Σαρ και αφού διανύσει μια απόσταση 27 χιλιομέτρων και μόνο μετά την ένωσή του με τον Ερυθρό Σαρ ονομάζεται Σαρ (ή γερμανικά Σάαρ). Ο Σάαρ για περίπου 12 χιλιόμετρα ορίζει τα γαλλο-γερμανικά σύνορα, εισχωρεί στα γερμανικά εδάφη κοντά στην πόλη Σααρμπρύκεν, στο ομόσπονδο κρατίδιο του Σάαρλαντ και τελικά χύνεται στον Μοζέλλα στην κωμόπολη Κοντς, κοντά στην πόλη Τριρ στο κρατίδιο Ρηνανίας-Παλατινάτου. Είναι δεξιός παραπόταμος του Μοζέλλα και ο μεγαλύτερος από τους παραπόταμούς του. Έχει μήκος 246 χιλιομέτρων από τα οποία 129,3 είναι σε γαλλικό έδαφος και 116,7 σε γερμανικό. Στο μισό σχεδόν μήκος του είναι πλωτός, από το Σαργκεμίν μέχρι τη συμβολή του στον Μοζέλλα. Το βόρειο τμήμα της κοιλάδας που σχηματίζει ο Σάαρ είναι αμπελουργική περιοχή (με κύρια παραγωγή την ποικιλία ρίσλινγκ), ενώ το μεσαίο τμήμα μεταξύ Σααρμπρύκεν και Ντίλινγκεν είναι κέντρο βαριάς βιομηχανίας. Ο Σάαρ διασχίζει στο γαλλικό έδαφος την περιοχή του Γκραντ Εστ (Διαμερίσματα Κάτω Ρήνου και Μοζέλλα) και στο γερμανικό έδαφος τα κρατίδια Σάαρλαντ και Ρηνανίας-Παλατινάτου. Οι σημαντικότερες πόλεις που διασχίζει στη Γαλλία είναι οι Λορκέν, Σαρμπούρ και Σαργκεμίν, ενώ στη Γερμανία οι Σααρμπρύκεν, Σααρλούι, Μέρτσιγκ και Σάαρμπουργκ. Ο Σάαρ σχηματίζεται από την ένωση του Λευκού με τον Ερυθρό Σαρ. Δεξιοί παραπόταμοι: Isch Bièvre Eichel Blies Prims Αριστεροί παραπόταμοι: Gondrexange Landbach Naubach Albe Rosselle Bisten Nied Ο Σάαρ ήταν πολύ σημαντικός κατά τον 19ο και 20ό αιώνα για τις βιομηχανίες άνθρακα, σιδήρου και χάλυβα του Σάαρλαντ. Οι πρώτες ύλες και τα τελικά προϊόντα μεταφέρονταν σε αυτόν, μέσω του Canal des houillères de la Sarre, του καναλιού Μάρνη-Ρήνου και του Ρήνου, προς την Κοιλάδα του Ρουρ ή στο λιμάνι του Ρότερνταμ. Παρόλο που το γερμανικό τμήμα του Σάαρ έχει αναβαθμιστεί σε πλωτή οδό με εμβάθυνση, κατασκευή φράγματος και ευθυγράμμιση, δεν υπάρχει στις μέρες μας σημαντική ναυτιλιακή κυκλοφορία. Ο Σάαρ, με το όνομα Σαράβους, αναφέρεται από τον Λατίνο ποιητή Αυσόνιο στο ποίημά του Mosella τον 4ο αιώνα μ.Χ. Εικάζεται ότι ετυμολογικά το όνομα Σάαρ προέρχεται από την κελτική λέξη Σάρα που σημαίνει ρέον ύδωρ. Στις όχθες του Σάαρ βρίσκεται η Χαλυβουργία του Φέλκλινγκεν, σημαντικό βιομηχανικό μνημείο, που το 1994 ανακηρύχθηκε Μνημείο Παγκόσμιας Κληρονομιάς της UNESCO.
Νταλάτ

Το Νταλάτ, με πληθυσμό 206.105 το 2009 (βιετν. Đà Lạt) είναι η πρωτεύουσα της Επαρχίας Λαμ Ντονγκ στο Βιετνάμ. Βρίσκεται σε υψόμετρο 1.500 μέτρων και αποτελεί δημοφιλή τουριστικό προορισμό. Αξιοθέατα της πόλης είναι τα δάση με πεύκα και κατιφέδες που ανθίζουν κατά το χειμώνα. Το εύκρατο κλίμα της περιοχής έρχεται σε αντίθεση με το γενικότερο τροπικό κλίμα του Βιετνάμ. Η πόλη είναι επίσης γνωστή για την επιστημονική έρευνα στον τομέα της βιοτεχνολογίας και της πυρηνικής φυσικής. Λόγω του κλίματός του, το Νταλάτ εφοδιάζει με αγροτικά προϊόντα όλο το Βιετνάμ, όπως για παράδειγμα το λάχανο και το κουνουπίδι, ενώ η ανθοβιομηχανία περιλαμβάνει κυρίως υδραγεία (βιετν. cẩm tú cầu) και ελίχρυσον (βιετν. hoa bất tử). Η βιομηχανία ζαχαροπλαστικής προσφέρει μια ευρεία ποικιλία mứt, γλυκίσματος από φρούτα όπως φράουλες, μούρα, γλυκοπατάτες και τριαντάφυλλο.

 Κατά τη δεκαετία του 1890, εξερευνητές της περιοχής, συμπεριλαμβανομένου του γνωστού βακτηριολόγου Αλεξάντρ Γιερσέν, προστατευόμενου του Λουί Παστέρ, ζήτησαν από το Γάλλο κυβερνήτη στρατηγό Πολ Ντουμέρ, να δημιουργήσουν ένα θέρετρο στα υψίπεδα, κάτι το οποίο ενέκρινε ο ίδιος. Το 1907 χτίστηκε το πρώτο ξενοδοχείο και η πολεοδομία ήταν έργο του Έρνεστ Χεμπράρ. Οι Γάλλοι κόσμησαν την πόλη με βίλες και βουλεβάρτα. Ο Χεμπράρ συμπεριέλαβε το απαιτούμενο σύστημα ύδρευσης, πάρκα, σχολεία, γήπεδο του γκολφ, κατοικίες, αλλά καθόλου βιομηχανία. Οικοτροφεία φιλοξενούσαν παιδιά από ολόκληρη την Ινδοκίνα υπό τη διδασκαλία Γάλλων ιερέων και μοναχών, ενώ εκπατρισμένοι Γάλλοι διέμεναν στην περιοχή μέχρι το τέλος της γαλλικής κυριαρχίας. Η διακεκριμένη κλειστή Βιετναμέζικη Εθνική Στρατιωτική Ακαδημία έβγαλε τους πρώτους αποφοίτους της το 1950. Στο αεροδρόμιο Καμ Λι υπήρχε Σχολή Αεροπορίας. Κατά το Β' Παγκόσμιο Πόλεμο, το Νταλάτ ήταν η πρωτεύουσα της Ομοσπονδίας της Ινδοκίνας από το 1939 ως το 1945. Στα μέσα της δεκαετίας του '50, η Ένωση Προσκόπων Βιετνάμ ίδρυσε το εθνικό της πεδίο εκπαίδευσης στην πόλη.
Βραβεία Σωματείου Ηθοποιών

Τα Βραβεία Σωματείου Ηθοποιών (αγγλ. Screen Actors Guild Awards) είναι ετήσια βραβεία που απονέμει το Σωματείο Ηθοποιών (Screen Actors Guild - SAG) στις καλύτερες ερμηνείες της χρονιάς. Τα βραβεία δόθηκαν για πρώτη φορά το 1995 και συνεχίζονται μέχρι σήμερα. Τα βραβεία SAG είναι ένα από τα πιο σημαντικά βραβεία που δίνονται στο Χόλυγουντ μετά το 1995. Οι υποψηφιότητες για τα βραβεία βγαίνουνε από 4200 τυχαία επιλεγμένα μέλη του σωματείου, ενώ όλο το σωματείο (που το 2007 αριθμούσε 120.000 μέλη) μπορεί να ψηφίσει για την εκλογή των νικητών. Το αγαλματίδιο που δίνεται στους νικητές ονομάζεται "The Actor" (Ο Ηθοποιός)

 Καλύτερη Συνολική Ερμηνεία Καλύτερη Α' Αντρική Ερμηνεία Καλύτερη Α' Γυναικεία Ερμηνεία Καλύτερη Β' Αντρική Ερμηνεία Καλύτερη Β' Γυναικεία Ερμηνεία Καλύτερο Stunt Cast (από το 2007) Καλύτερη Γυναικεία Ερμηνεία σε Τηλεταινία ή Μίνι Σειρά Καλύτερη Αντρική Ερμηνεία σε Τηλεταινία ή Μίνι Σειρά Καλύτερη Συνολική Ερμηνεία σε Δραματική Σειρά Καλύτερη Αντρική Ερμηνεία σε Δραματική Σειρά Καλύτερη Γυναικεία Ερμηνεία σε Δραματική Σειρά Καλύτερη Συνολική Ερμηνεία σε Κωμική Σειρά Καλύτερη Αντρική Ερμηνεία σε Κωμική Σείρά Καλύτερη Γυναικεία Ερμηνεία σε Κωμική Σειρά Καλύτερο Stunt Cast (από το 2007) Βραβείο Συνολικών Επιτεύξεων (Life Achievement Award) Η Allison Janney έχει κερδίσει 5 βραβεία SAG. Δύο βραβεία Καλύτερης Γυναικείας Ερμηνείας σε Δραματική Σειρά, δύο βραβεία Καλύτερης Συνολικής Ερμηνείας σε Δραματική Σειρά και ένα βραβεία Καλύτερης Συνολικής Ερμηνείας σε Ταινία, για το American Beauty. Η Megan Mullally έχει κερδίσει το βραβείο Καλύτερης Γυναικείας Ερμηνείας σε Κωμική Σειρά τρεις φορές συνεχόμενα, για τη σειρά "Will and Grace", καθώς και το βραβείο Συνολικής Ερμηνείας σε Κωμική Σειρά, για την ίδια σειρά, το 2001. Ο Sean Hayes έχει κερδίσει 3 φορές το βραβείο Καλύτερης Αντρικής Ερμηνείας σε Κωμική Σείρά για τη σειρά "Will and Grace", καθώς και το βραβείο Συνολικής Ερμηνείας σε Κωμική Σειρά, για την ίδια σειρά, το 2001. Ο Μάρτιν Σιν έχει κερδίσει τέσσερα βραβεία για τη δουλειά του στη σειρά Δυτική Πτέρυγα, δύο Καλύτερης Αντρικής Ερμηνείας σε Δραματική Σειρά και δύο Καλύτερης Συνολικής Ερμηνείας σε Δραματική Σειρά. Οι Anthony Edwards, Dennis Franz, Μάρτιν Σιν, Κίφερ Σάδερλαντ και James Gandolfini έχουν κερδίσει από δύο βραβεία Καλύτερης Αντρικής Ερμηνείας σε Δραματική Σειρά, έκαστος. Η σειρά "Στην Εντατική" έχει κερδίσει το βραβείο Καλύτερης Συνολικής Ερμηνείας σε Δραματική Σειρά τέσσερις φορές. Η κωμική σειρά "Seinfeld" έχει κερδίσει το βραβείο Καλύτερης Συνολικής Ερμηνείας σε Κωμική Σειρά τρεις φορές. Η Ρενέ Ζελβέγκερ έχει κερδίσει 3 βραβεία (Καλύτερη Β' Γυναικεία Ερμηνεία 2004 - Επιστροφή στο Cold Mountain, Καλύτερη Α' Γυναικεία Ερμηνεία 2003 - Σικάγο και Καλύτερη Συνολική Ερμηνεία 2003 - Σικάγο). Ο David Hyde Pierce, έχει αποσπάσει 16 υποψηφιότητες για βραβείο SAG και έχει κερδίσει δύο βραβεία. Επίσημη ΣελίδαΑρχειοθετήθηκε 2012-04-21 στο Wayback Machine.
Ντάγκλας Γουίλιαμς

Ο Ντάγκλας Κλέιτον Ντερντλ (γενν. 1 Σεπτεμβρίου 1972) είναι Βρετανός πρώην επαγγελματίας παλαιστής, γνωστός στα ρινγκ που εμφανίζόταν ως Ντάγκλας Γουίλιαμς. Αυτή την περίοδο εργάζεται στο TNA Wrestling ως εκπαιδευτής.

 Στις αρχές της δεκαετίας του 1990, ο Γουίλιαμς άρχισε να εκπαιδεύεται στην επαγγελματική πάλη. Το 1993 έκανε το ντεμπούτο του και ξεκίνησε να δουλεύει σε ανεξάρτητες διοργανώσεις. Το 2002 ο Γουίλιαμς πρωτοεμφανίστηκε στο Ring of Honor και στον πρώτο του αγώνα νίκησε τον Μπράιαν Ντάνιελσον. Σύντομα διεκδίκησε το Παγκόσμιο Πρωτάθλημα του ROH, χωρίς επιτυχία. Το 2004 ο Γουίλιαμς κατέκτησε το «Καθαρό» Πρωτάθλημα και απεχώρησε απο την εταιρεία το 2007. Αφού έφυγε απο το ROH, ο Γουίλιαμς εντάχθηκε στο TNA Wrestling το 2008. Τον επόμενο χρόνο συμμετείχε στην ομάδα «Αγγλική Εισβολή», μαζί με τους συμπατριώτες του Μπρούτους Μάγκνους και Ρομπ Τέρι. Ο Γουίλιαμς μαζί με τον Μάγκνους κέρδισαν τον ομαδικό τίτλο IWGP και δύο φορές το Ομαδικό Πρωτάθλημα TNA. Έπειτα διασπάστηκε απο την ομάδα και κατέκτησε το Πρωτάθλημα Κατηγορίας Χ σε δύο περιπτώσεις. Αργότερα κέρδισε και το Τηλεοπτικό Πρωτάθλημα. Το 2011, η «Αγγλική Εισβολή» επανενώθηκε, με τους Γουίλιαμς & Μάγκνους να αποκτούν αντιπαθή χαρακτήρα. Σύντομα λόγω αποτυχιών η ομάδα διαλύθηκε. Ο Γουίλιαμς συνέχισε μόνος και τον Δεκέμβριο τραυματίστηκε (σεναριακά) απο τον Γκάνερ. Οι εμφανίσεις του στην τηλεόραση έγιναν πιο σποραδικές, μέχρι που τελείωσαν. Στο νέο του πόστο ο Γουίλιαμς εργάζεται ως εκπαιδευτής παλαιστών στο θυγατρικό Ohio Valley Wrestling. Προφίλ στο Prowrestling.com
Αχλαδιά Αχαΐας

Η Αχλαδιά (επίσημη ονομασία Αχλαδέα) είναι χωριό της τοπικής κοινότητας Πτέρης, της δημοτικής ενότητας (τέως δήμου) Αιγίου, του δήμου Αιγιαλείας, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αιγιαλείας του νομού Αχαΐας, στο γεωγραφικό διαμέρισμα Πελοποννήσου.

 Η Αχλαδιά είναι ημιορεινό χωριό στο Β. ΒΑ. τμήμα του νομού Αχαΐας, στην περιοχή του Αιγίου. Βρίσκεται στην ανατολική όχθη του ποταμού Σελινούντα (ποτάμι της Κρόκοβας) και κοντά στους βόρειους πρόποδες του Κλωκού, πάνω στην επαρχιακή οδό Αγίου-Καλαβρύτων (ΕΟ 31) και λίγο νοτιότερα του Αιγίου, σε μέσο σταθμικό υψόμετρο 350. Απέχει 51 χλμ. περίπου Δ. της Πάτρας. Ο οικισμός αναγνωρίστηκε το 1889 και προσαρτήθηκε στον δήμο Αιγίου του, τέως, νομού Αχαΐας & Ήλιδος. Το 1930 υπήχθη στον νομό Αχαΐας. Με το ΦΕΚ 87Α - 07/06/2010 αποσπάστηκε από τον δήμο Αιγίου και προσαρτήθηκε στον δήμο Αιγιαλείας. Το χωριό περιβάλλεται από ελιές και πολλά στρέμματα αμπελιών, σταφίδας και σταφυλιών. Ονομάστηκε έτσι γιατί, πριν πολλά χρόνια όταν πρωτοκατοικήθηκε, υπήρχαν στην περιοχή πάρα πολλές αχλαδιές. Ο ναός του Αγίου Ανδρέα στο κεντρικό τμήμα του οικισμού Ο ποταμός Σελινούντας, δυτικά του οικσμού Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) Χάρτες «ROAD» (Αχαΐα, 1:100.000) Google Earth eetaa.gr
Ορθόκλαστο

Το ορθόκλαστο (αγγλ. orthoclase) είναι πυριτικό ορυκτό του Καλίου και του Αργιλίου. Ανήκει στη κατηγορία των τηκτοπυριτικών ορυκτών και στην ομάδα των αλκαλιούχων αστρίων. Το όνομα του προκύπτει από τις λέξεις ορθός και κλάσις, επειδή οι δύο κύριοι σχισμοί του ορυκτού τέμνονται κάθετα.

 Το ορθόκλαστο απαντά σε όξινα και ενδιάμεσα πλουτωνικά πετρώματα (π.χ. σε γρανίτες, συηνίτες, μονζονίτες κ.α.), σε φλεβικά πετρώματα (πηγματίτες), καθώς και σε μεταμορφωμένα πετρώματα. Συνήθως σχηματίζει στερεό διάλυμα με το ορυκτό αλβίτη (NaAlSi3O8). Μετατρέπεται σε σερικίτη και σε καολινίτη. Χρησιμοποιείται στη βιομηχανία για παραγωγή πορσελάνης και γυαλιού. Κατάλογος ορυκτών http://www.geo.auth.gr/106/8_silicates/tecto/orthoclase.htm http://www.mindat.org/min-3026.html Η. Σ. Σαπουντζής, Γ.Θ. Χριστοφίδης, Ορυκτοδιαγνωστική, UNIVERSITY STUDIO PRESS, Θεσσαλονίκη 1985 ISBN 960-12-0149-1
Παλάτι του Λαύσου

Το Παλάτι του Λαύσου ή Λαύσος, επίσης γνωστό ως Λαυσείον, ήταν ένα κτίριο του 5ου αι. που βρίσκεται στην Κωνσταντινούπολη, το οποίο αποκτήθηκε και ανήκε στον ευνούχο Λαύσο .

 Ο Λαύσος, ο οποίος είχε προηγουμένως υπηρετήσει ως ευνούχος στην Αυλή του Θεοδόσιου Β', έγινε ο αυτοκρατορικός αρχιθαλαμηπόλος κάπου γύρω στο 420. Αναφέρεται σε επιστολή του επισκόπου Καισαρείας ως φιλάνθρωπος για τους ενδεείς, αλλά επίσης ως πολύ πλούσιος και ιδιοκτήτης καλών ιδιοκτησιών. Ο Μακρόβιος αναφέρει ότι ο Λαύσος έχασε τη θέση του ως αρχιθαλαμηπόλος, δύο μόνο χρόνια μετά την προαγωγή του· δέκα χρόνια περίπου μετά μάλλον ανέκτησε τον τίτλο του, έπειτα από σύσταση του Κύριλλου Α΄ Πατριάρχη Αλεξανδρείας και αποκατέστησε τον πλούτο του. Το Παλάτι του Λαύσου ήταν γνωστό σε όλη την Κωνσταντινούπολη για την τεράστια συλλογή ηρωικών και μυθολογικών αγαλμάτων, που ο ιδιοκτήτης τους στέγαζε μέσα στους τοίχους του. Ο Λαύσος συγκέντρωσε αυτήν την τεράστια συλλογή από ναούς στην ανατολή, που λεηλατήθηκαν και αδειάστηκαν κατά τη διάρκεια της βασιλείας του Θεοδοσίου και, ως εκ τούτου, η συλλογή του ήταν πιθανώς η πιο ποικίλη, που υπήρχε εκείνη την εποχή στην Κωνσταντινούπολη. Η συλλογή ειδωλολατρικών αγαλμάτων του Λαύσου ήταν η πρώτη που συγκροτήθηκε ανυπόμονα για καθαρά αισθητικούς και ιστορικούς λόγους, καθώς ο ίδιος φέρεται να ήταν ευσεβής Χριστιανός. Τα πιο διάσημα εκθέματα από τη συλλογή του ήταν τα αγάλματα του Δία από την Ολυμπία, που σμιλεύτηκε από τον Φειδία γύρω στο 500 π.Χ. (ένα από τα Επτά Θαύματα του Αρχαίου Κόσμου) και της Αφροδίτης της Κνίδου του Πραξιτέλη. Ο Λαύσος είναι επίσης γνωστό ότι κατείχε την Ήρα της Σάμου και την Αθηνά της Λίνδου, καθώς και αλληγορικά αγάλματα του Έρωτα και του Καιρού. Οι αναφορές δείχνουν ότι ο Λαύσος είχε εκθέσει τη συλλογή του με μία συγκεκριμένη σειρά. Το προαναφερθέν άγαλμα του Δία βρισκόταν σε μία αψίδα στο άκρο της αίθουσας, με τον Έρωτα και τον Καιρό στο πλάι του. Ο ένας τοίχος ήταν αφιερωμένος σε αγάλματα θεαινών, ο άλλος σε γλυπτά ζώων. Η ακριβής τοποθεσία του Ανακτόρου του Λαύσου στην Κωνσταντινούπολη είναι αμφιλεγόμενη, αν και είναι γενικά αποδεκτό ότι το Παλάτι συνδεόταν με τη δυτική πλευρά του Ιππόδρομου μέσω μίας ροτόντας και ότι ήταν δίπλα στο Παλάτι του Αντιόχου. Ήταν επίσης πολύ κοντά στη Μέση οδό, την κεντρική οδό της Κωνσταντινούπολης, στον κλάδο της που οδηγούσε από το Αυγουσταίον στη Χρυσή Πύλη. Δείτε τον χάρτη στα δεξιά για πιο λεπτομερή ανάλυση. Τόσο ο Ζωναράς όσο και ο Κεδρηνός αναφέρουν ότι το Παλάτι του Λαύσου, μαζί με μεγάλο μέρος της πόλης, καταστράφηκε από πυρκαγιά το 475. Ολόκληρη η συλλογή του Λαύσου χάθηκε από τη φλόγα. Η καταστροφή αυτή του ανακτόρου συνέβη πολύ μετά το θάνατο του Λαύσου, που είχε αποβιώσει τριάντα χρόνια νωρίτερα, περί το 436. Σήμερα η Κινστέρνα του Φιλοξένου βρίσκεται κάτω από την τοποθεσία, όπου το Παλάτι του Λαύσου είναι κοινώς αποδεκτό ότι βρισκόταν. Τα ερείπια τού ανακτόρου τού Αντιόχου εξακολουθούν να παραμένουν στον χώρο σήμερα, όπως και τα ερείπια από τη Ροτόντα, που ένωνε το Παλάτι του Λαύσου με τον Ιππόδρομο.
Αλφόνσος του Πορταλέγρε

Ο Αλφόνσος, πορτογαλ. Afonso lord de Portalegre (1263 - 1312) από τον Πορτογαλικό Οίκο της Βουργουνδίας ήταν πρίγκιπας (infante) της Πορτογαλίας, κύριος τού Πορταλέγρε, καστέλο ντε Βίντε, Αρρόντσες, Μαρβάο και Λοουρίνα.

 Ήταν ο δευτερότοκος γιος τού Αλφόνσου Γ΄ της Πορτογαλίας και της Βεατρίκης από τον Καστιλιανό Οίκο της Ιβρέας, κόρης τού Αλφόνσου Ι΄ της Καστίλης. Του δόθηκε η κυριότητα τού Πορταλέγρε, τού καστέλο ντε Βίντε, τού Αρρόντσες, τού Μαρβάο και της Λοουρίνα. Απεβίωσε το 1312 στη Λισαβόνα σε ηλικία 49 ετών. Νυμφεύτηκε το 1287 τη Βιολάντε Εμμανουέλα από τον Καστιλινό Οίκο της Ιβρέα, κόρη τού Εμμανουήλ κυρίου της Βιγιένα & Πενιάφιελ, Θουέγιαρ και Εσκαλόνα και είχε τέκνα: Αλφόνσος π. 1288-π. 1300, κύριος της Λεϊρία, απεβ. 12 ετών. Μαρία γενν. π. 1290, παντρεύηκε πρώτα τον Τέλο Αλφόνσο ντε Μενέσες κύριο τού Μενέσες, γιο τού Αλφόνσου Τέλλες ντε Μολίνα (γιου τού Αλφόνσου κυρίου της Μολίνα) και μετά τον Φερδινάνδο-Ντιάθ δε Άρο κύριο της Ορδούνια και Βαλμασέδα. Ισαβέλλα, παντρεύτηκε τον Ιωάννη δε Καστίγια υ Άρο κύριο τού Θουέγιαρ και κύριο τού Βίσκαϋ. Κονστάνσα, παντρεύτηκε τον Νούνιο Γκονθάλεθ δε Λάρα κύριο τού Αλεγρέτε, Βίδε & Σίντρα. Βεατρίκη, παντρεύτηκε τον Πέδρο Φερνάντεθ δε Κάστρο κύριο τού Λέμος & Σαρρία. García Fernández, Manuel (1999). "La política internacional de Portugal y Castilla en el contexto peninsular del Tratado de Alcañices (1267-1297). Relaciones diplomáticas y dinásticas" (PDF). Work da Faculdade de Letras, Serie Historia (in Spanish). Universidade de Porto (XV): 901–943. OCLC 632487275.
Thirteen Day Getaway

Το "Thirteen Day Getaway" είναι το δεύτερο και τελευταίο άλμπουμ των CIV. Κυκλοφόρησε στις 7 Απριλίου του 1998 από την Atlantic Records. Παραγωγοί ήταν οι Michael Barbiero, John Goodmanson και Steve Thompson. Το άλμπουμ είναι αφιερωμένο στον πανκ τραγουδιστή Raybeez που πέθανε στις 11 Σεπτεμβρίου του 1997 από πνευμονία.

 "Secondhand Superstar" – 2:44 "Big Girl" – 2:49 "Itchycoo Park" – 2:21 "Haven't Been Myself in a While" – 2:36 "Everyday" – 3:08 "Shout It" – 2:30 "Owner's Manual" – :34 "Something Special" – 2:38 "Using Someone Else" – 2:17 "It's Not Your Fault" – 2:22 "Living Life" – 2:00 "Ordinary" – 2:40 "Little Men" – 3:31 "What Happened to the Grunge?" (κρυφό κομμάτι) – 3:14 Michael Barbiero - παραγωγή, μίξινγκ Greg Calbi - mastering Anthony Civarelli - φωνή Charlie Garriga - κιθάρα, φωνητικά Arthur Smilios - μπάσο, φωνητικά Sammy Siegler - ντραμς John Goodmanson - παραγωγή, μηχανικός, μίξινγκ Steve Thompson - παραγωγή, μίξινγκ Mark Mitchell - βοηθός μίξινγκ Scott Gormley - βοηθός μηχανικός Brian Sperber - βοηθός μίξινγκ Eva Mueller - φωτογραφία Chip Verspyck - βοηθός μηχανικός Ian Love - μηχανικός
Χάρης Καρώνης

Ο Χάρης Καρώνης (γενν. 1974) είναι Έλληνας ηλεκτρολόγος μηχανικός και επιχειρηματίας, ο οποίος έχει ιδρύσει και είναι κύριος μέτοχος στην εταιρεία εφαρμογών πληροφορικής, Viva Wallet Holdings.

 Γεννήθηκε στην Αθήνα το 1974. Εισήχθη στο ΤΕΙ Πειραιά το 1992 στο τμήμα Ηλεκτρολόγων Μηχανολόγων και το 1994 έλαβε το πτυχίο του. Τα έτη 1991-1999 εργάστηκε ως μουσικός παραγωγός ραδιοφώνου στον σταθμό Αθήνα 9,84 και στο Jeronimo Groovy. Το 1996 πήρε μέρος στη δημιουργία της βάσης δεδομένων τραγουδιών στο ελληνικό διαδίκτυο, music.groovy.gr. Έλαβε μέρος τα έτη 1997-99 στην εθνική επιτροπή τηλεπικοινωνιών. Το 1999 διεκπεραίωσε το σχεδιασμό και την εγκατάσταση του δικτύου του ελληνικού στρατού. Το 2000, ίδρυσε την εταιρεία www.realize.gr που παρείχε εξειδικευμένες τεχνολογικές υπηρεσίες και ηλεκτρονικές υπηρεσίες βασισμένες στις συναλλαγές. Το 2006 ίδρυσε τη Viva.gr που αποτελεί σήμερα σημαντικό πάροχο υπηρεσιών στον τομέα των ταξιδιωτικών υπηρεσιών, των υπηρεσιών e-ticketing θεαμάτων, των ασφαλιστικών υπηρεσιών και άλλων υπηρεσιών. Το 2021 η εταιρεία Viva Wallet έχει υποκαταστήματα σε 23 χώρες σε όλη την Ευρώπη και παρέχει υπηρεσίες σε 19 διαφορετικές γλώσσες. Τον Ιανουάριο 2022, η αμερικανική JP Morgan εξαγόρασε το 49% των μετοχών της εταιρείας Viva Wallet. Το 1999 ο Καρώνης βραβεύτηκε στα Web Awards για τον ιστότοπο της Crunch. To 2000 βραβεύτηκε στα Web Awards ως καλύτερος μάνατζερ για τις ιστοσελίδες των προϊόντων NESCAFE & MILKO.
Τρίγκλαβ (μυθολογία)

Ο Τρίγκλαβ (Triglav, Trihlav, Trzygłów, Триглав) είναι στη σλαβική μυθολογία ένας θεός ή σύμπλεγμα θεοτήτων, αντίστοιχος με τα μοτίβα Αγίας Τριάδας του Χριστιανισμού και Τριμούρτι στον Ινδουισμό.

 Ο Τρίγκλαβ είναι η ένωση τριών θεών, τα μέλη της οποίας ποικίλουν ανά περιοχή και χρονική περίοδο. Αρχικά αποτελούνταν από τον Σβαρόγ, τον Περούν και τον Νταζβόγ, ο οποίος αργότερα αντικαταστάθηκε από τον Σβάντεβιτ ή τον Βέλες. Συνήθως περιγράφεται ως μια μείξη των άνωθεν θεοτήτων ή ως απόγονός τους. Σύμφωνα με ένα μύθο, ο Τρίγκλαβ καλύπτεται από ένα πέπλο, τόσο ιερός και απρόσιτος που δεν μπορεί να διακρίνει τις κακίες των ανθρώπων και δεν εμφανίζεται ποτέ σε θνητούς. Ο Τρίγκλαβ απεικονίζεται ως άνδρας με τρία κεφάλια και και χρυσές λωρίδες να καλύπτουν τα μάτια του, ενώ πολλές φορές τα κεφάλια του είναι ζωόμορφα. Κοντά στο Στσέτσιν της Πολωνίας υπήρχαν ναοί αφιερωμένοι σε αυτόν, οι οποίοι όμως καταστράφηκαν ολοσχερώς κατά την περίοδο της εξάπλωσης του χριστιανισμού από τον επίσκοπο Όθωνα της Βαμβέργης: Erant autem in civitate Stetinensi continae quatuor, sed una ex his, quae principalis erat, mirabili cultu et artificio constructa fuit, interius et ex-terius sculpturas habens, de parietibus prominentes irnagines hominum et volucrum et bestiarum, tam proprie suis habitutlinibus expressas, ut spirare pu-tares ac vivere ... Erat autem ibi simulacrum triceps, quod in uno corpore tria capita habens Triglaus vocabatur; quod solum accipiena, ipsa capitella sibi cohaerentia, corpore commnmto, secum inde quasi pro tropheo asportavit, et postea Romam pro argumento conversionis illoruin transmisit ... Τα τρία κεφάλια του Τρίγκλαβ συμβολίζουν τη γη, τον ουρανό και τον Κάτω Κόσμο. Τα μάτια του λέγεται ότι είναι καλυμμένα για να μη βλέπει τις αμαρτίες των ανθρώπων, καθώς και επειδή κατέχουν μεγάλη δύναμη. Ο αστεροειδής 2522 Τρίγκλαβ έχει ονομαστεί προς τιμήν αυτής της θεότητας. Επίσης, το όρος Τρίγκλαβ στη Σλοβενία πιστεύεται ότι ονομάστηκε από αυτόν. Martin Pitre, Petr Vokáč, Gods of the Slavs, ISV, Praha, 2002, ISBN 80-85866-91-9, p. 105 (τσέχικα) «Köpke, Rudolf. Herbordi Dialogus de Vita ottonis epsicopus Babenbergensis. II, 32». Αρχειοθετήθηκε από το πρωτότυπο στις 8 Ιουλίου 2012. Ανακτήθηκε στις 8 Ιανουαρίου 2010. Ebo. Vita Ottonts episcopi Bambergensis. III, 1. Ed. Jaffe, Monumnta Bambergensia (Ρωσικά) Τriglav, God of the Universe Απεικονίσεις του Τρίγκλαβ
Palace of Sports

Το Palace of Sports(ουκρ. Київський Палац Спорту, Kyivskyi Palats Sportu) είναι ένας χώρος στο Κίεβο της Ουκρανίας όπου διεξάγονται συναυλίες,αθλητικοί αγώνες,παραστάσεις κτλ.Είναι ένας πολυχώρος που άνοιξε το 1960 και ανακαινήθηκε το 1982 και το 2011.

 Χτίστηκε το 1960 από τον αρχιτέκτονα Mykhailo Hrechyna και τον Oleksiy Zavarov,με σκοπό ένα σημαντικό αθλητικό κέντρο.Ο χώρος αυτός φιλοξένησε την Eurovision το 2005 με νικήτρια την Ελλάδα και την Έλενα Παπαρίζου με το τραγούδι 'My Number One' στις 21 Μαΐου του 2005 με 230 πόντους.